ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
19 พ.ย. 2558

สรุปภาวะตลาดภาคเช้า :SET กลับมาฟื้นตัว – SET กลับมาฟื้นตัว หลังร่วงแรงเมื่อบ่ายวาน ด้วย Sentiment เชิงบวกของตลาดภูมิภาค ซึ่งตีความด้านบวกต่อแนวโน้มการปรับขึ้นดอกเบี้ยของเฟด ว่าเศรษฐกิจสหรัฐเริ่มฟื้นตัวชัดเจนแล้ว ส่วนผลกระทบของด้าน Fund flow ต่างชาติ ไม่ได้มากแล้ว และเงินบาทที่ยังนิ่งๆ ไม่มีสัญญาณเงินทุนไหลออก ด้าน BoJ มีมติคงนโยบายการเงินตามคาด ส่วนผลประมูลรถไฟรางคู่ STEC ได้ไปครอง ทั้งนี้ SET ปิดตลาดภาคเช้าที่ระดับ 1382.42 จุด, +5.60 จุด หรือ +0.41% ด้วยมูลค่าซื้อขายที่ระดับ 1.6 หมื่นลบ. กลุ่มหลัก ICT และพลังงาน หนุนตลาด ปิดบวก +0.8% และ +0.7% ตามลำดับ ส่วนแบงก์กดดันตลาด ปิดลบ -0.4% (KBANK -2.3%) ด้านตลาดภูมิภาคอยู่ในแดนบวกระดับ 1%
กลยุทธ์ที่แนะนำ : ช่วงบ่าย: คาดแกว่งบริเวณ 1380 +/- 5 จุด โดยช่วงนี้หากขึ้นทะลุ 1395 จุดได้ จะกลับมาเป็นสัญญาณที่ดี ส่วนกรณีหลุดต่ำกว่า 1375 จุด จะเป็นสัญญาณลบมากขึ้น และมีแนวโน้มหลุดจุดต่ำเดิมที่ 1370 จุด โดยมีแนวรับถัดไปที่ 1360 จุด กลยุทธ์ แม้การเก็งกำไรยังทำได้ แต่เน้นรอบสั้นๆ และเหมาะกับผู้รับความเสี่ยงได้สูง โดยหากต่ำกว่า 1375 จุด ควรขายลดพอร์ต ทั้งนี้ หุ้นแนะนำตามสัญญาณเทคนิค ได้แก่ ASIMAR (รับ 3.56 ต้าน 3.80 cut 3.40) และ BMCL (รับ 1.91 ต้าน 2.06 cut 1.85)
 